***Проект на договор***

**ДОГОВОР**

**№ ……………/……………..**

Днес, ....................... ., в гр. София, между:

**СОФИЙСКИ УНИВЕРСИТЕТ„СВ. КЛИМЕНТ ОХРИДСКИ”**, с адрес на управление: гр.София 1504, бул. „Цар Освободител” № 15, ЕИК: 000 670 680, BG 000 670 680, представляван от проф. д.ф.н. Анастас Герджиков – Ректор и Дари Иванов –Главен счетоводител, от една страна, наричан по-долу за краткост „ВЪЗЛОЖИТЕЛ“,

и

…………………………………….., със седалище и адрес на управление: ………………………, ЕИК/ код по Регистър БУЛСТАТ/регистрационен номер или друг идентификационен код ……………………………, ДДС номер ……………………………………………………..,представляван от ………………………….., в качеството на …………………………, наричано по-долу за краткост ИЗПЪЛНИТЕЛ, от друга страна,

(**ВЪЗЛОЖИТЕЛЯТ** и **ИЗПЪЛНИТЕЛЯТ**  наричани заедно „Страните“, а всеки от тях поотделно „Страна“)

на основание чл. 112 от Закона за обществените поръчки (ЗОП) и Решение № ………………./ ……………… г. на ВЪЗЛОЖИТЕЛЯ за определяне на ИЗПЪЛНИТЕЛ на обществена поръчка с предмет**:*„Организиране, осигуряване на логистика и организационно-техническа подготовка при провеждането на събития за нуждите на Софийски университет „Св. Климент Охридски”***, открита с Решение №…………/………. 2018 г. на Ректора на Софийски университет „Св. Климент Охридски“, се сключи настоящият договор **(„Договора/Договорът**“) за следното:

**І. ПРЕДМЕТ НА ДОГОВОРА**

**Чл. 1.** ВЪЗЛОЖИТЕЛЯТ възлага, а ИЗПЪЛНИТЕЛЯТ приема да предостави срещу възнаграждение и при условията на този Договор услуги, свързани с осигуряване на логистична подкрепа за организиране и провеждане на събития (конгреси, кръгли маси, конференции, международни срещи, работни обеди, официални вечери, коктейли, форуми и др.) за нуждите на Софийски университет „Св. Климент Охридски”, наричани за краткост **„Услугите“.**

**Чл. 2.** **(1)** ИЗПЪЛНИТЕЛЯТ се задължава да предоставя Услугите в съответствие с Техническата спецификация на ВЪЗЛОЖИТЕЛЯ, с Техническото и Ценовото си предложение и Протокола от проведените преговори, съставляващи съответно Приложение № № 1, 2, 3, 4 към този Договор и представляващи неразделна част от него.

**(2)** В срок до 3 (три) дни от датата на сключване на Договора, но най-късно преди започване на неговото изпълнение, ИЗПЪЛНИТЕЛЯТ уведомява ВЪЗЛОЖИТЕЛЯ за името, данните за контакт и представителите на подизпълнителите, посочени в офертата на ИЗПЪЛНИТЕЛЯ. ИЗПЪЛНИТЕЛЯТ уведомява ВЪЗЛОЖИТЕЛЯ за всякакви промени в предоставената информация в хода на изпълнението на Договора в срок до 3 (три) дни от настъпване на съответното обстоятелство, ако е приложимо.

**ІІ. ЦЕНИ И НАЧИН НА ПЛАЩАНЕ**

**Чл. 3.** **(1)** Максималната прогнозна стойност на Договора е в размер на 499 999, 00 (……………) лева без ДДС или ……………… с вкл. ДДС .

**(2)** При изпълнение предмета на договора ВЪЗЛОЖИТЕЛЯТ заплаща на ИЗПЪЛНИТЕЛЯ възнаграждение, което се формира в зависимост от заявените в конкретната заявка услуги. Цените за конкретните услуги не могат да надвишават посочените в Ценовото предложение на ИЗПЪЛНИТЕЛЯ, представляващо Приложение № 3 към Договора.

**(3)** Цената, посочена в ал. 1 е крайна и обхваща всички отделни дейности, свързани с изпълнението на Услугите от ИЗПЪЛНИТЕЛЯ. Уговорената цена включва всички преки и непреки разходи за изпълнение на Договора, както и дължимите данъци и такси, и не може да бъде променяна, освен в случаите, изрично уговорени в Договора и в съответствие с разпоредбите на ЗОП.

**Чл. 4.** **(1)** ВЪЗЛОЖИТЕЛЯТ заплаща дължимото възнаграждение на ИЗПЪЛНИТЕЛЯ чрез банков превод по банкова сметка на ИЗПЪЛНИТЕЛЯ, както следва:

Банка: ...............................

IBAN: .................................

BIC: ...................................

**(2)** Плащанията се извършват след приключване на събитието, в срок до 30 (тридесет) дни срещу представено (входирано) придружително писмо в деловодството на ВЪЗЛОЖИТЕЛЯ, съпроводено със следните документи:

1. оригинална фактура;

1. приемо – предавателен протокол за приемане на услугите за съответното събитие;
2. програма на събитието.

**(3)** От датата, на която е входирано съответното придружително писмо, ведно с всички документи по ал. 2 започва да тече 30 (тридесет) дневния срок.

**(4)** Във фактурите, издавани от ИЗПЪЛНИТЕЛЯ, като основание за плащане следва да се посочи номера на договора, като се впише следния текст: „Разходът е по договор № …………….. . ВЪЗЛОЖИТЕЛЯТ има право да откаже извършването на плащането до представяне на фактура, съответстваща на изискванията. В този случай срокът за извършване на плащане към ИЗПЪЛНИТЕЛЯ започва да тече от датата на представяне на фактура, съответстваща на изискванията.

**(5)** Плащането се спира, когато ИЗПЪЛНИТЕЛЯТ бъде уведомен, че фактурата му не може да бъде платена, тъй като сумата не е дължима поради липсващи и/или некоректни придружителни документи или наличие на доказателства, че разходът е неправомерен. В този случай, ИЗПЪЛНИТЕЛЯТ трябва да даде разяснения, да направи изменения или представи допълнителна информация в срок от 3 (три) работни дни, след като бъде уведомен за това. В този случай срокът за извършване на плащане към ИЗПЪЛНИТЕЛЯ започва да тече от датата, на която ВЪЗЛОЖИТЕЛЯТ получи правилно оформена фактура и/или поисканите разяснения, корекции и/или допълнителна информация.

 **(6)** ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени по ал. 1 в срок от 3 (три) дни, считано от момента на промяната. В случай че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, счита се, че плащанията са надлежно извършени.

**(7)** ВЪЗЛОЖИТЕЛЯТ не носи отговорност за забава на плащането при невъзможност да се осигури финансиране за изпълнението на поръчката по причини, които ВЪЗЛОЖИТЕЛЯТ не е могъл да предвиди.

**(8)[[1]](#footnote-1)** Когато за частта от Услугите, която се изпълнява от подизпълнител, изпълнението може да бъде предадено отделно от изпълнението на останалите Услуги, подИЗПЪЛНИТЕЛЯТ представя на ИЗПЪЛНИТЕЛЯ отчет за изпълнението на съответната част от Услугите за съответния период/съответната дейност, заедно с искане за плащане на тази част пряко на подизпълнителя.

**(9)** ИЗПЪЛНИТЕЛЯТ се задължава да предостави на ВЪЗЛОЖИТЕЛЯ отчета и искането за плащане на подизпълнителя в срок до 15 (петнадесет) дни от получаването му, заедно със становище, от което да е видно дали оспорва плащанията или част от тях като недължими.

**(10)** ВЪЗЛОЖИТЕЛЯТ приема изпълнението на частта от Услугите, при съответно спазване на разпоредбите на за Предаване и приемане на изпълнението, посочени в този Договор, и заплаща възнаграждение за тази част на подизпълнителя в срок до 30 (тридесет) дни от подписването на приемо-предавателен протокол. ВЪЗЛОЖИТЕЛЯТ има право да откаже да извърши плащането, когато искането за плащане е оспорено от ИЗПЪЛНИТЕЛЯ, до момента на отстраняване на причината за отказа.

**ІІІ. СРОК И МЯСТО ЗА ИЗПЪЛНЕНИЕ**

**Чл. 5. (1)** Договорът влиза в сила от датата на регистрирането му в деловодната система на ВЪЗЛОЖИТЕЛЯ и е със срок на изпълнение **24 (двадесет и четири)** **месеца.**

**(2)** Възложените по договора дейности ще извършват на територията на Република България.

**(3)** Мястото за провеждане на всяко мероприятие/събитие ще бъде съгласувано предварително с ВЪЗЛОЖИТЕЛЯ.

  **ІV. ПРАВА И ЗАДЪЛЖЕНИЯ НА СТРАНИТЕ**

**Чл. 6.** Изброяването на конкретни права и задължения на Страните в този раздел от Договора е неизчерпателно и не засяга действието на други клаузи от Договора или от приложимото право, предвиждащо права и/или задължения на която и да е от Страните

**Чл.7.** ВЪЗЛОЖИТЕЛЯТ има право:

1. да иска от ИЗПЪЛНИТЕЛЯ да изпълни възложените дейности в съответните срокове и без отклонения от договореното, съгласно предложението за изпълнение на поръчката – Приложение № 2, техническа спецификация – Приложение № 1, и посоченото в конкретната заявка;
2. да контролира изпълнението на поетите от ИЗПЪЛНИТЕЛЯ задължения , в т.ч. да иска и получава информация от ИЗПЪЛНИТЕЛЯ през целия срок на Договора, или да извършва проверки, при необходимост и на мястото, на изпълнение на Договора, но без с това да пречи на изпълнението;
3. да заяви осигуряване на логистика за провеждане на събитие до петнадесет дни преди датата на стартирането му;
4. да получи предложение за логистично обезпечаване на заявеното събитие в срока, определен в съответната заявка;
5. да извършва промени по заявените условия до пет дни преди старта на планираното събитие, без да дължи неустойки;
6. да прекрати едностранно договора при неизпълнение на поетите от страна на ИЗПЪЛНИТЕЛЯ задължения или да поиска намаление на възнаграждението, както и да задържи част или цялата внесена гаранция за изпълнение на договора.

**Чл. 8.** ВЪЗЛОЖИТЕЛЯТ се задължава:

1. да оказва необходимото съдействие на ИЗПЪЛНИТЕЛЯ за изпълнение на предмета на договора;
2. да заплати уговореното възнаграждение на ИЗПЪЛНИТЕЛЯ при договорените в Раздел III и VI от настоящия договор условия и ред;
3. да пази поверителната Конфиденциална информация, съгласно уговореното с настоящия договор;
4. да освободи представената от ИЗПЪЛНИТЕЛЯ Гаранция за изпълнение, съгласно клаузите на чл. 14, ал.1 от Договора.

**Чл. 9.** ИЗПЪЛНИТЕЛЯТ има право:

1. да иска от ВЪЗЛОЖИТЕЛЯ необходимото съдействие, необходимо за осъществяване на задълженията му по договора;

2. да получи уговореното възнаграждение по реда и условията, определени в чл. 4 и Раздел VI от настоящия договор.

**Чл. 10.** **(1)** ИЗПЪЛНИТЕЛЯТ се задължава:

1. да изпълни услугите, предмет на настоящия договор, в срок и качествено, с дължимата грижа, ефективност и добросъвестност, съгласно най-добрата професионална практика и в съответствие с изискванията на Техническата спецификация и Предложението за изпълнение на поръчката, които представляват неразделна част от настоящия договор;

2. да се придържа към всички приложими технически стандарти и норми, закони и подзаконови нормативни актове, имащи пряко отношение към изпълнението предмета на договора;

3. да осигури за периода на изпълнение на предмета на договора посочените в Предложението му за изпълнение на поръчката ключови експерти;

4. при необходимост да изпрати до ВЪЗЛОЖИТЕЛЯ писмено уведомление, в което мотивира предложенията си за смяна на ключов/и експерт/и;

5. да изпълнява писмените и/или устни указания по изпълнение на дейностите, дадени от оправомощен/и представител/и на ВЪЗЛОЖИТЕЛЯ;

6. при поискване да предоставя на ВЪЗЛОЖИТЕЛЯ допълнителна информация относно изпълнението на дейностите, предмет на договора;

7. да отстрани за своя сметка допуснатите недостатъци в процеса на изпълнение на Договора, ако такива бъдат констатирани, както и да вземе под внимание коментарите и указанията на ВЪЗЛОЖИТЕЛЯ, свързани с изпълнение на предмета на Договора.

**(2)** ИЗПЪЛНИТЕЛЯТ се задължава по време на изпълнение на договора при необходимост от персонални промени в ключовите експерти за изпълнение на поръчката, да извършва промените след писмено одобрение на ВЪЗЛОЖИТЕЛЯ, с оглед осигуряване на изискуемата квалификация и професионален опит на членовете на екипа, в съответствие с изискванията, посочени в техническата спецификация.

**(3)** В случаите по ал. 2, ИЗПЪЛНИТЕЛЯТ уведомява писмено ВЪЗЛОЖИТЕЛЯ, като мотивира предложението си за смяна на ключов/и експерт/и, като посочва образованието и професионалния опит на предлаганото лице.

**(4)** ИЗПЪЛНИТЕЛЯТ трябва по своя инициатива да предложи смяна на ключов експерт, в следните случаи:

1. при смърт на лицето;

2. при невъзможност да изпълнява възложената му работа поради болест, довела до трайна неработоспособност;

3. при необходимост от замяна на ключов експерт, поради причини, които не зависят от ИЗПЪЛНИТЕЛЯ (оставка, придобито право на пенсия за осигурителен стаж и възраст и др.);

4. когато ключов експерт бъде осъден на лишаване от свобода за умишлено престъпление от общ характер;

5. когато ключов експерт бъде лишен от правото да упражнява съответната професия или дейност съгласно законодателството на държавата, в която е извършено нарушението.

**Чл. 11.** **(1)** ИЗПЪЛНИТЕЛЯТ е длъжен да сключи договор/и за подизпълнение с посочения/ните в офертата му подизпълнител/и в срок от 3 (три) дни от сключване на настоящия договор.

**(2)** ИЗПЪЛНИТЕЛЯТ е длъжен в срок до 3 (три) дни от сключването на договор за подизпълнение или на допълнително споразумение за замяна на посочен в офертата подизпълнител да предостави копие на договора или на допълнителното споразумение на ВЪЗЛОЖИТЕЛЯ заедно с доказателства, че са изпълнени условията по чл. 66, ал. 2 и 11 ЗОП.

**(3)** Независимо от възможността за използване на подизпълнители отговорността за изпълнение на настоящия договор е на ИЗПЪЛНИТЕЛЯ.

**(4)** Замяна или включване на подизпълнител по време на изпълнение на настоящия договор за обществена поръчка се допуска по изключение, когато възникне необходимост, ако са изпълнени условията на чл. 66, ал. 11 от ЗОП.

**(5)** При замяна или включване на подизпълнител ИЗПЪЛНИТЕЛЯТ представя на ВЪЗЛОЖИТЕЛЯ всички документи, които доказват изпълнението на условията по чл. 66, ал. 11 от ЗОП.

**V. ГАРАНЦИЯ ЗА ИЗПЪЛНЕНИЕ**

**Чл. 12.** **(1)** При подписването на настоящия Договор, ИЗПЪЛНИТЕЛЯТ представя на ВЪЗЛОЖИТЕЛЯ представя документ за гаранция за изпълнение на договора - парична или безусловна и неотменима банкова гаранция или застраховка, която обезпечава изпълнението чрез покритие на отговорността на ИЗПЪЛНИТЕЛЯ, в размер на 1 (един на сто) % от стойността на Договора без ДДС, а именно 4999,99 лева (четири хиляди деветстотин деветдесет и девет лева и 99 ст.) , която служи за обезпечаване на изпълнението на Договора. Паричната гаранция се внася по следната банкова сметка на ВЪЗЛОЖИТЕЛЯ:

Банка: БНБ

Банкова сметка (IBAN): BG43 BNBG 9661 3300 1743 01

Банков код: BNBGBGSD

(2) ИЗПЪЛНИТЕЛЯТ е длъжен да поддържа валидността на банковата гаранция за изпълнение/застраховката в срок 90 дни след изтичане на срока на договора. Ако в банковата гаранция за изпълнение/застраховката е посочена дата, като срок на валидност и този срок изтича преди срока на договора, ИЗПЪЛНИТЕЛЯТ е длъжен, до 10 дни преди посочената дата, да представи банкова гаранция/застраховка с удължена валидност, съгласно ал. 1.

(3) В случай, че ИЗПЪЛНИТЕЛЯТ не удължи валидността на банковата гаранция/застраховката, съгласно ал. 2, ВЪЗЛОЖИТЕЛЯТ има право да отправи към банката/застрахователя писмено искане за плащане в полза на ВЪЗЛОЖИТЕЛЯ или да прихване стойността на гаранцията от сумата за плащане и да задържи гаранцията за изпълнение под формата на паричен депозит.

(4) Банковите разходи по откриването и обслужването на банковата гаранция за изпълнение, таксите и други плащания по нея, банковите преводи, комисионните, както и поддържането на банковата гаранция за изпълнение за целия период на действие, са за сметка на ИЗПЪЛНИТЕЛЯ.

(5) В случай, че банката, издала гаранцията за изпълнение на договора, е обявена в несъстоятелност, изпадне в неплатежоспособност, свръхзадлъжнялост, отнеме й се лиценза или откаже да заплати определената от ВЪЗЛОЖИТЕЛЯ сума, ВЪЗЛОЖИТЕЛЯТ има право да поиска, а ИЗПЪЛНИТЕЛЯТ е длъжен да предостави в срок от 5 (пет) работни дни от направеното искане съответната заместваща гаранция за добро изпълнение на договора.

**Чл. 13.** (1) В случай на некачествено, непълно или лошо изпълнение, ВЪЗЛОЖИТЕЛЯТ може да задържи гаранцията до размера на договорената между страните неустойка.

(2) ВЪЗЛОЖИТЕЛЯТ има право да задържи в пълен размер гаранцията за изпълнение, когато в процеса на изпълнение на настоящия договор възникне спор между страните, който бъде внесен за решаване пред съд/арбитраж до разрешаването на спора.

(3) При решаване на спора по ал. 2 в полза на ВЪЗЛОЖИТЕЛЯ той може да пристъпи към усвояване на гаранцията за изпълнение.

(4) ВЪЗЛОЖИТЕЛЯТ има право да усвои сумата от гаранцията, без това да го лишава от правото да търси обезщетение за претърпени вреди.

**Чл. 14.** (1) ВЪЗЛОЖИТЕЛЯТ освобождава гаранцията по чл. 12, ал. 1 в срок от 90 календарни дни след изтичане срока на договора.

(2) ВЪЗЛОЖИТЕЛЯТ освобождава гаранцията, без да дължи лихви за периода, през който средствата законно са престояли при него.

**VI. ЗАЯВКИ. ОТЧЕТНОСТ И ПРИЕМАНЕ НА ВЪЗЛОЖЕНИТЕ УСЛУГИ**

**Чл. 15.** За организирането на конкретното събитие, ВЪЗЛОЖИТЕЛЯТ изпраща заявка, в която посочва вида/типа на мероприятието, продължителност, период за провеждане както и района или конкретно място, в което предвижда да проведе събитието, прогнозен брой участници и съответните дейности (услуги), необходими за провеждане на събитието. В заявката се определя и срока за представяне на остойностено предложение за логистично обезпечаване.

**Чл. 16.** В срока, посочен в заявката, ИЗПЪЛНИТЕЛЯТ представя остойностено предложение за логистично обезпечаване на конкретното събитие.

**Чл.** **17.** **(1)** Във връзка с изпълнението на настоящия Договор ИЗПЪЛНИТЕЛЯТ представя на ВЪЗЛОЖИТЕЛЯ придружително писмо за извършените услуги след приключване на събитието. Към придружителното писмо се прилагат: приемо-предавателен протокол, фактура и изготвения списък на участниците в събитието, снимков и/или видео материал, когато е заявено.

**Чл. 18.** **(1)** При установяване на несъответствия с изискванията на ВЪЗЛОЖИТЕЛЯ по предоставените услуги и при недостатъци, се съставя констативен протокол, в който те се описват и ако характера им позволява, се определя срок за отстраняването им. Недостатъците се отстраняват от ИЗПЪЛНИТЕЛЯ за негова сметка. След отстраняване на констатираните недостатъци, се подписва приемо – предавателния протокол по чл.17, ал.2.

**(2)** В случай, че недостатъците не могат да бъдат отстранени своевременно, ВЪЗЛОЖИТЕЛЯТ може да откаже да заплати частично или изцяло цената за тях по договора.

**Чл. 19.** Материалите и всички документи , изготвени във връзка и по време на изпълнението на Договора, остават изключителна собственост на ВЪЗЛОЖИТЕЛЯ. ИЗПЪЛНИТЕЛЯТ няма право да задържа тези материали или документи, нито да ги използва за свои цели, които нямат отношение към изпълнението на Договора, без да е налице изрично писмено съгласие на ВЪЗЛОЖИТЕЛЯ, както и да ги предоставя на трети лица.

**VІІ. САНКЦИИ ПРИ НЕИЗПЪЛНЕНИЕ**

**Чл. 20.** Ако ИЗПЪЛНИТЕЛЯТ не изпълни възложените с настоящия договор дейности в уговорените срокове, същият дължи неустойка на ВЪЗЛОЖИТЕЛЯ в размер на 0.5 % (нула цяло и пет процента) от стойността на договора по чл. 3, ал. 1 с ДДС за всеки просрочен ден, но не повече от 10% (десет процента) от възнаграждението по договора.

**Чл. 21.** При забава в плащанията на уговореното възнаграждение в срока по чл. 4, ал. 2 ВЪЗЛОЖИТЕЛЯТ дължи неустойка в размер на 0.5% (нула цяло и пет процента) от неизпълненото задължение за всеки ден закъснение, но не повече от 10% (десет процента) от стойността на заявените услуги.

**Чл. 22.** За неизпълнението на други задължения по договора неизправната страна дължи на изправната страна неустойка в размер на 10 % (десет процента) от стойността на съответната заявка. Страната, която е понесла вреди от неизпълнението, може да търси обезщетение за претърпени вреди и пропуснати ползи по общия ред и за вреди в по-голям размер от уговорената неустойка.

**Чл. 23.** В случай че изпълнението по договора стане невъзможно по обективни причини които не могат да се вменят във вина на никоя от страните, то неговото действие се прекратява писмено.

**Чл. 24.** ИЗПЪЛНИТЕЛЯТ отговаря за действията на трети лица и подизпълнители, като за свои действия.

**Чл. 25.** ВЪЗЛОЖИТЕЛЯТ има право да удържи всяка дължима по този Договор неустойка чрез задържане на сума от Гаранцията за изпълнение, като уведоми писмено ИЗПЪЛНИТЕЛЯ за това.

  **VIII. ПРЕКРАТЯВАНЕ НА ДОГОВОРА**

**Чл. 26.** **(1)** Настоящият Договор се прекратява:

1. с изтичане на срока му;

2. с изпълнение на всички задължения на Страните по него;

3. при настъпване на пълна обективна невъзможност на изпълнение, за което обстоятелство засегната страна е длъжна да уведоми другата в срок до 5 (пет) дни от настъпване на невъзможността и да представи доказателства.

4. при прекратяване на юридическо лице – Страна по Договора без правоприемство, по смисъла на законодателството на държавата, в която съответното лице е установено;

5. При условията на чл. 5, ал.1, т. 3 от ЗИФОДРЮПДРСЛ.

**(2)** Договорът може да бъде прекратен предсрочно в следните случаи:

1. По взаимно съгласие между Страните, изразено в писмена форма, без да се дължат неустойки, но ВЪЗЛОЖИТЕЛЯТ заплаща на ИЗПЪЛНИТЕЛЯ извършените и приети до прекратяването услуги.

2. Едностранно от ВЪЗЛОЖИТЕЛЯ с 10-дневно писмено предизвестие - при неизпълнение от страна на ИЗПЪЛНИТЕЛЯ на задълженията му по Договора.

3. Едностранно от ВЪЗЛОЖИТЕЛЯ без предизвестие на основание чл. 73, т.1 от ППЗОП във връзка с чл. 118, ал. 1, т. 2 или т. 3 от ЗОП.

4. Когато ИЗПЪЛНИТЕЛЯТ използва подизпълнител без да е декларирал това в офертата си или използва подизпълнител, който е различен от този, посочен в офертата му.

**(3)** Когато са настъпили съществени промени във финансирането на обществената поръчка, предмет на Договора, извън правомощията на ВЪЗЛОЖИТЕЛЯ, които той не е могъл или не е бил длъжен да предвиди или предотврати, същият може да прекрати договора с писмено уведомление, веднага след настъпване на обстоятелствата.

**IX. ДОГОВОР ЗА ПОДИЗПЪЛНЕНИЕ**

**Чл. 27. (1)** ИЗПЪЛНИТЕЛЯТ се задължава да сключи договор за подизпълнение, в случай, че в офертата си е посочил подизпълнители. Сключването на договор за подизпълнение не освобождава ИЗПЪЛНИТЕЛЯ от отговорността му за изпълнение на договора за обществена поръчка.

**(2)**  ИЗПЪЛНИТЕЛЯТ няма право:

1. да сключва договор за подизпълнение с лице, за което е налице обстоятелство по чл. 54, ал. 1 от ЗОП;

2. да възлага изпълнението на една или повече от дейностите, включени в предмета и; обществената поръчка, на лица, които не са подизпълнители;

3. да заменя посочен в офертата подизпълнител, освен в случаите, предвидени в чл. 66 ал. 11 от ЗОП.

**(3)** В срок до три дни от сключването на договор за подизпълнение или на допълнително споразумение към него, или на договор, с който се заменя посочен в офертата подизпълнител ИЗПЪЛНИТЕЛЯТ изпраща оригинален екземпляр от договора или допълнително споразумение на ВЪЗЛОЖИТЕЛЯ заедно с доказателства, че не е нарушена забраната по чл. 66 ал. 11 от ЗОП.

**(4)**  Подизпълнителите нямат право да превъзлагат една или повече от дейностите, които са включени в предмета на договора за подизпълнение.

**(5)**  ИЗПЪЛНИТЕЛЯТ е длъжен да прекрати договора за подизпълнение, ако по време на изпълнението му възникне обстоятелство по чл. 54, ал. 1 от ЗОП, както и при нарушение на забраната по чл. 66, ал. 11 от ЗОП в 14-дневен срок от узнаването. В тези случаи ИЗПЪЛНИТЕЛЯТ сключва нов договор за подизпълнение при спазване на условията и изискванията по чл. 66, ал. 11 от ЗОП.

**(6)** ИЗПЪЛНИТЕЛЯТ е длъжен ежемесечно да представя доказателства на ВЪЗЛОЖИТЕЛЯ за извършените плащания към подизпълнителите.

**(7)**  ИЗПЪЛНИТЕЛЯТ е длъжен в 3-дневен срок да уведоми ВЪЗЛОЖИТЕЛЯ при прекратяване на договор за подизпълнение.

**Х. ОБЩИ РАЗПОРЕДБИ**

**Чл. 28. (1)** Освен ако са дефинирани изрично по друг начин в този Договор, използваните в него понятия имат значението, дадено им в ЗОП, съответно в легалните дефиниции е Допълнителните разпоредби на ЗОП или, ако няма такива за някои понятия - според значението, което им се придава в основните разпоредби на ЗОП.

1. При противоречие между различни разпоредби или условия, съдържащи се е Договора и Приложенията, се прилагат следните правила:
2. специалните разпоредби имат предимство пред общите разпоредби;
3. разпоредбите на Приложенията имат предимство пред разпоредбите на Договора.

**Чл. 29. (1)** Всяка от Страните по този Договор се задължава да пази в поверителност и да не разкрива или разпространява информация за другата Страна, станала й известна при или ш повод изпълнението на Договора („Конфиденциална информация“). Конфиденциалната информация включва, без да се ограничава до: всякаква финансова, търговска, техническа или друга информация, анализи, съставени материали, документи или други материали, свързани с бизнеса, управлението или дейността на другата Страна, от каквото и да е естество или каквато и да е форма, включително, финансови и оперативни резултати, настоящи или потенциални клиенти, собственост, методи на работа, персонал, договори, ангажименти, правни въпроси или стратегии, или друга информация, независимо дали в писмен или устен вид, съдържаща се на компютърен диск или друго устройство.

1. С изключение на случаите, посочени в ал.З на този член, Конфиденциална информация може да бъде разкривана само след предварително писмено одобрение от другата Страна, като това съгласие не може да бъде отказано безпричинно.
2. Не се счита за нарушение на задълженията за неразкриване на Конфиденциална информация, когато:
3. Информацията е станала или става публично достъпна, без нарушаване на този Договор от която и да е от Страните;
4. Информацията се изисква по силата на закон, приложим спрямо която и да е от Страните или
5. Предоставянето на информацията се изисква от регулаторен или друг компетентен орган е съответната Страна е длъжна да изпълни такова изискване;

В случаите по точки 2 или 3 Страната, която следва да предостави информацията уведомява незабавно другата Страна по Договора.

1. Задълженията по тази клауза се отнасят до съответната Страна, всички нейни поделения, контролирани от нея фирми и организации, всички нейни служители и наети от нея физически или юридически лица, като съответната Страна отговаря за изпълнението на тези задължения от страна на такива лица. Задълженията, свързани с неразкриване на Конфиденциалната информация остават в сила и след прекратяване на Договора на каквото и да е основание.

**Чл. 30.** ИЗПЪЛНИТЕЛЯТ няма право да дава публични изявления и съобщения, д; разкрива или разгласява каквато и да е информация, която е получил във връзка с извършван« на Услугите, предмет на този Договор, независимо дали е въз основа на данни и материали н< ВЪЗЛОЖИТЕЛЯ или на резултати от работата на ИЗПЪЛНИТЕЛЯ, без предварително писмено съгласие на ВЪЗЛОЖИТЕЛЯ, което съгласие няма да бъде безпричинно отказано или забавено.

**Чл. 31.** Никоя от Страните няма право да прехвърля някое от правата и задълженията, произтичащи от този Договор, без съгласието на другата Страна. Паричните вземания по Договора (и по договорите за подизпълнение. ако е приложимо) могат да бъдат прехвърляни или залагани съгласно приложимото право.

**Чл. 32.** Този Договор може да бъде изменян само с допълнителни споразумения, изготвени в писмена форма и подписани от двете Страни, в съответствие с изискванията и ограниченията на ЗОП.

**Чл. 33. (1)** Никоя от Страните по този Договор не отговаря за неизпълнение, причинено от непреодолима сила. За целите на този Договор, „непреодолима сила“ има значението на това понятие по смисъла на чл.306, ал.2 от Търговския закон.

1. Не може да се позовава на непреодолима сила Страна, която е била в забава към момента на настъпване на обстоятелството, съставляващо непреодолима сила.
2. Страната, която не може да изпълни задължението си поради непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок до 5 (пет) дни от настъпването на непреодолимата сила, като посочи в какво се състои непреодолимата сила и възможните последици от нея за изпълнението на Договора. При неуведомяване се дължи обезщетение за настъпилите от това вреди.
3. Докато трае непреодолимата сила, изпълнението на задълженията на свързаните с тях насрещни задължения се спира.

**Чл. 34.** В случай, че някоя от клаузите на този Договор е недействителна или неприложима, това не засяга останалите клаузи. Недействителната или неприложима клауза се заместват от повелителна правна норма, ако има такава.

**Чл. 35. (1)** Всички уведомления между Страните във връзка с този Договор се извършват в писмена форма и могат да се предават лично или чрез препоръчано писмо, по куриер, по факс електронна поща.

1. **За целите на този Договор данните и лицата за контакт на Страните са, както следва:**

1. За **ВЪЗЛОЖИТЕЛЯ**:

Адрес за кореспонденция: ………………………………………….

Тел.: ………………………………………….

Факс: ………………………………

e-mail: ………………………………………..

Лице за контакт: ………………………………………….

2. За **ИЗПЪЛНИТЕЛЯ**:

Адрес за кореспонденция: ………………….

Тел.: ………………………………………….

Факс: …………………………………………

e-mail: ………………………………………..

1. За дата на уведомлението се счита:
2. датата на предаването - при лично предаване на уведомлението;
3. датата на пощенското клеймо на обратната разписка - при изпращане по пощата;
4. датата на доставка, отбелязана върху куриерската разписка - при изпращане по куриер;
5. датата на приемането - при изпращане по факс;
6. датата на получаване - при изпращане по електронна поща.

Всяка кореспонденция между Страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната Страна е длъжна да уведоми другата в писмен вид в cpoк до 7 (седем) дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

1. При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на ИЗПЪЛНИТЕЛЯ, същият се задължава да уведоми ВЪЗЛОЖИТЕЛЯ за промяната в срок до 7 (седем) дни от вписването й в съответния регистър.

**Чл. 35.** Този Договор, в т.ч. Приложенията към него, както и всички произтичащи или свързани с него споразумения, и всички свързани с тях права и задължения, ще бъдат подчинени на и ще се тълкуват съгласно българското право.

**Чл. 36.** Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между Страните чрез преговори, а при непостигане на съгласие - спорът ще се отнася за решаване от компетентния български съд.

**Неразделна част от настоящия договор са:**

1. Техническа спецификация – Приложение № 1;

2. Предложение за изпълнение на поръчката - Приложение № 2;

3. Ценовото предложение - Приложение № 3.

4. Документ за внесена Гаранция за изпълнение на договора

*Настоящият договор се състави в 4 (четири) еднообразни оригинални екземпляра на български език, от които 3 (три) за ВЪЗЛОЖИТЕЛЯ и 1 (един) за ИЗПЪЛНИТЕЛЯ, и се подписа, както следва:*

**ЗА ВЪЗЛОЖИТЕЛ: ЗА ИЗПЪЛНИТЕЛ:**

..................................... .................................

**ПРОФ. ДФН АНАСТАС ГЕРДЖИКОВ** (подпис и печат)

**РЕКТОР**

…………………………………..

**ДАРИ ИВАНОВ**

**И.Д. ГЛАВЕН СЧЕТОВОДИТЕЛ**

1. Всички клаузи в този образец на договор, касаещи отношения с подизпълнители, са приложими, само ако участието на подизпълнители е посочено в офертата на изпълнителя, като в такъв случай следва да се имат предвид и относимите разпоредби на ЗОП [↑](#footnote-ref-1)